Diari Oficial de la Generalitat Valenciana


Sumari del DOGV 4839, del 10-09-2004 (2004/8809)

RESOLUCIÓ de 18 de juny de 2004, del conseller de Territori i Habitatge, per la qual s'aprova definitivament la modificació puntual núm. 76 del pla general del municipi de Torrevieja (Alacant).
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4839

Data del DOGV
:   10-09-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/8809


Data del document
:   18-06-2004

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Torrevieja
    * pla d'urbanisme

RESOLUCIÓ de 18 de juny de 2004, del conseller de Territori i Habitatge, per la qual s'aprova definitivament la modificació puntual núm. 76 del pla general del municipi de Torrevieja (Alacant). [2004/8809]
  
Vist l'expedient de modificació núm. 76 del pla general del municipi de Torrevieja (Alacant) i de conformitat amb els següents
  
Antecedents de fet
  
Primer
  
L'Ajuntament, en sessió plenària de 28 de maig de 2002, va acordar la seua exposició al públic, de la qual es va informar mitjançant anuncis en el Diari Oficial de la Generalitat Valenciana, núm. 4400, de 17 de desembre de 2002 i en el Diari La Verdad el 25 de novembre de 2002. Després del pertinent període d'exposició pública, durant el qual no es presenta cap al·legació, i el ple de la corporació el 30 de gener de 2004 l'aprova provisionalment.
  
Segon
  
La documentació està integrada per memòria, justificació de la conveniència i oportunitat, aspectes legals de la figura de planejament elegida, plànols actuals i modificats amb les delimitacions de 1969 i actuals, i plànols de refosa PO3.12.
  
Tercer
  
Consten en l'expedient les següents sol·licituds i pronunciaments de les administracions, les competències i béns demanials de les quals puguen resultar afectades:
  
- Ministeri de Medi Ambient, Direcció General de Costes, de 10 d'octubre de 2003, favorable amb la següent observació: «Com ja s'ha exposat, l'objecte del document és la modificació de l'alineació oficial, que es recula més a l'interior de l'illa. En el cas d'aprovar-se la delimitació en la seua actual representació l'illa objecte del document no es veuria afectada per la servitud de protecció. En el cas que, com a conseqüència de l'aprovació del delimitació en altres termes, es vera afectada per la servitud de protecció, hauria de regir-se pel que preveu la Llei de mesures fiscals, administratives i de l'ordre social per la qual es modifica la Disposició transitòria tercera. 3 de la Llei 22/1988, de costes. Aquesta circumstància haurà de revisar-se en el moment en què es propose la construcció de la parcel·la vacant existent a l'illa afectada i a la llum de l'evolució de l'expedient de delimitació».
  
Així mateix amb data 19 d'abril de 2004, el Servei Provincial de Costes d'Alacant reitera el contingut de l'informe favorable emés per la Direcció General de Costes de 9 d'octubre de 2003.
  
Igualment, amb data 7 d'abril de 2004 es va sol·licitar informe a la Direcció General de Ports i Costes de la Conselleria d'Infraestructures i Transport, sense que conste la seua emissió.
  
Fonaments de dret
  
Primer
  
La tramitació ha sigut conforme al que estableix l'article 38, per remissió del 55.1 i concordants, de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant LRAU) i l'article 174 del Reglament de planejament de la Comunitat Valenciana (en endavant RPCV), aprovat per Decret 201/1998, de 15 de desembre de 1998, del Govern Valencià.
  
Segon
  
La documentació està completa, atenent a l'objecte de la modificació, a l'efecte del compliment de l'art. 27 de la LRAU.
  
Tercer
  
L'objecte de l'expedient és la modificació de l'alineació oficial en el costat est de l'illa delimitada pels carrers de La Sal, Pedro Lorca i avinguda de la Puríssima, es retira l'alineació de la costa. l'illa està afectada per la servitud de protecció establida per la legislació de costes, per la qual cosa regirà l'informe emés per aquest organisme de data 10 d'octubre de 2003 i 13 d'abril de 2004.
  
Quart
  
Les determinacions contingudes en l'expedient es consideren correctes, des del punt de vista de les exigències de política urbanística i territorial de la Generalitat, ja que tal com es recull en l'article 40 de la LRAU, es garanteix el compliment de l'apartat B i paràgraf últim del número 1 del citat article, amb el compliment de l'observació de l'informe de Costes.
  
Cinqué
  
La competència per a l'aprovació definitiva correspon al conseller de Territori i Habitatge, de conformitat amb el que disposa l'article 39 per remissió de l'article 55.1 de la Llei reguladora de l'activitat urbanística, i en relació amb els articles 6.e) i 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Vistos els preceptes legals citats, i la resta de disposicions de general i pertinent aplicació, de conformitat amb l'acord la Comissió Territorial d'Urbanisme d'Alacant, resolc:
  
Aprovar definitivament la modificació puntual núm. 76 del pla general del municipi de Torrevieja (Alacant).
  
Contra la present resolució, que posa fi a la via administrativa, es pot interposar recurs potestatiu de reposició en el termini d'un mes, davant del conseller de Territori i Habitatge, o bé recurs contenciós administratiu, davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptats des de l'endemà de la notificació o publicació d'aquesta, de conformitat amb el que preveu l'article 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'òrgans urbanístics de la Generalitat, i article 10 i 46 de la Llei reguladora de la jurisdicció contenciosa administrativa, de 13 de juliol de 1998. Tot això, sense perjudici que puga exercir qualsevol altre recurs que estime oportú.